CELEX: 32006R1443
Language: lv
Date: 2006-09-29 00:00:00
Title: Komisijas Regula (EK) Nr. 1443/2006 ( 2006. gada 29. septembris ) par pastāvīgajām atļaujām izmantot dažas dzīvnieku barības piedevas un par atļauju desmit gadus izmantot kokcidiostatu   (Dokuments attiecas uz EEZ)

30.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 271/12
            
         KOMISIJAS REGULA (EK) Nr. 1443/2006
   (2006. gada 29. septembris)
   par pastāvīgajām atļaujām izmantot dažas dzīvnieku barības piedevas un par atļauju desmit gadus izmantot kokcidiostatu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu, 9. pantu un 9.d panta 1. punktu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku barības piedevām (2), un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 tiek reglamentētas atļaujas dzīvnieku ēdināšanā izmantot piedevas.
            
         
               (2)
            
            
               Regulas (EK) Nr. 1831/2003 25. pantā ir paredzēti pārejas pasākumi attiecībā uz dzīvnieku barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
            
         
               (3)
            
            
               Pieteikumus šīs regulas pielikumos minēto piedevu izmantošanas atļaujas piešķiršanai iesniedza pirms Regulas (EK) Nr. 1831/2003 piemērošanas dienas.
            
         
               (4)
            
            
               Pirmās piezīmes par šiem pieteikumiem saskaņā ar Direktīvas 70/524/EEK 4. panta 4. punktu Komisijai tika iesniegtas pirms Regulas (EK) Nr. 1831/2003 stāšanās spēkā. Tādēļ minētie pieteikumi jāizskata saskaņā ar Direktīvas 70/524/EEK 4. pantu.
            
         
               (5)
            
            
               Datus iesniedza, pamatojot pieteikumu no Hansenula polymorpha (DSM 15087) iegūtā 3-fitāzes fermentu preparāta beztermiņa izmantošanas atļaujas piešķiršanai izmantošanai gaļas cāļiem, gaļas tītariem, dējējvistām, sivēniem, gaļas cūkām un sivēnmātēm. Eiropas Pārtikas nekaitīguma iestāde (EPNI) 2006. gada 7. martā sniegusi atzinumu par šā preparāta izmantošanu, kurā secināts, ka preparāts nerada risku patērētājiem, izmantotājiem, konkrētajai dzīvnieku kategorijai vai videi. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto fermentu preparātu, kas noteikts šīs regulas I pielikumā, jāatļauj izmantot bez termiņa ierobežojuma.
            
         
               (6)
            
            
               Pagaidu atļauja no Trichoderma longibrachiatum (ATCC 2105) iegūtu endo-1,4-β-ksilanāzes fermentu preparātu izmantot sivēnu nobarošanā pirmoreiz piešķirta ar Komisijas Regulu (EK) Nr. 1411/1999 (3). Pamatojot pieteikumu par beztermiņa atļaujas piešķiršanu minētā fermentu preparāta izmantošanai, iesniedza jaunus datus. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto fermentu preparātu, kas noteikts šīs regulas I pielikumā, jāatļauj izmantot bez termiņa ierobežojuma.
            
         
               (7)
            
            
               Pagaidu atļauju semduramicīna nātrija kokcidiostata preparāta (AVIAX 5 %) izmantošanai gaļas cāļiem pirmoreiz piešķīra ar Komisijas Regulu (EK) Nr. 1041/2002 (4). Pamatojot atļaujas pieteikumu minētā kokcidiostata izmantošanai uz desmit gadiem, iesniedza jaunus datus. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi šo vielu, kas raksturota II pielikumā, jāatļauj izmantot desmit gadus.
            
         
               (8)
            
            
               Datus iesniedza, pamatojot pieteikumu 25-hidroksiholekalciferola, kas pieder pie grupas “Vitamīni, provitamīni un noteiktas ķīmiskās vielas ar līdzīgu iedarbību”, beztermiņa izmantošanas atļaujas piešķiršanai izmantošanai gaļas cāļiem, dējējvistām, un tītariem. EPNI 2005. gada 26. maijā sniegusi atzinumu par šā preparāta izmantošanu, kurā izdarīts slēdziens, ka preparāts nerada risku patērētājiem, izmantotājiem, konkrētajai dzīvnieku kategorijai vai videi. Datu novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto vitamīnu preparātu, kas raksturots III pielikumā, jāatļauj izmantot bez termiņa ierobežojuma.
            
         
               (9)
            
            
               Minēto pieteikumu novērtējums liecina, ka ir vajadzīgas konkrētas procedūras, lai aizsargātu darbiniekus no pielikumos norādīto piedevu kaitīgās iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas jāievieš, lai uzlabotu darbinieku drošumu un veselības aizsardzību darbā (5).
            
         
               (10)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Fermentu grupas preparātus, kas norādīti I pielikumā, pastāvīgi bez termiņa ierobežojuma atļauts izmantot par dzīvnieku barības piedevām, ievērojot minētajā pielikumā paredzētos nosacījumus.
   2. pants
   “Kokcidiostata un citu zāļu līdzekļu” grupas preparātu, kas minēts II pielikumā, atļauts desmit gadus izmantot par piedevu dzīvnieku barībā atbilstīgi minētā pielikuma nosacījumiem.
   3. pants
   “Vitamīnu, provitamīnu un noteiktu ķīmisko vielu ar līdzīgu iedarbību” grupas preparātu, kas norādīts III pielikumā, pastāvīgi bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 29. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (2)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (3)  OV L 164, 30.6.1999., 56. lpp.
   
      (4)  OV L 157, 15.6.2002., 41. lpp.
   
      (5)  OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      I PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais satura daudzums
               
               
                  Maksimālais satura daudzums
               
               
                  Citi noteikumi
               
               
                  Atļaujas termiņš
               
            
                  Aktīvās vienības uz kg kompleksās barības
               
            
                  Fermenti
               
            
                  E 1639
               
               
                  3-fitāze
                  EK Nr. 3.1.3.8
               
               
                  No Hansenula polymorpha (DSM 15087) iegūtas 3-fitāzes preparāts ar šādu minimālo aktivitāti:
                  
                               
                           
                           
                              Apvalkotā veidā: 2 500 U (1)/g
                           
                        
                               
                           
                           
                              Šķidrā veidā: 5 000 U/g
                           
                        
               
                  Gaļas cāļi
               
               
                  —
               
               
                  250 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma: 250–1 000 U/kg
                           
                        
                              3.
                           
                           
                              Izmantošanai tādā barības maisījumā, kurā ir daudz ar fitīnu saistīta fosfora, piemēram, kukurūza, soja, kvieši, mieži, rudzi
                           
                        
               
                  Neierobežots
               
            
                  Nobarojamie tītari
               
               
                  —
               
               
                  250 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma: 250–1 000 U/kg
                           
                        
                              3.
                           
                           
                              Izmantošanai tādā barības maisījumā, kurā ir daudz ar fitīnu saistīta fosfora, piemēram, kukurūza, soja, kvieši, mieži, rudzi
                           
                        
               
                  Neierobežots
               
            
                  Dējējvistas
               
               
                  —
               
               
                  250 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma: 250–1 000 U/kg
                           
                        
                              3.
                           
                           
                              Izmantošanai tādā barības maisījumā, kurā ir daudz ar fitīnu saistīta fosfora, piemēram, kukurūza, soja, kvieši, mieži, rudzi
                           
                        
               
                  Neierobežots
               
            
                  Sivēni
               
               
                  4 mēneši
               
               
                  500 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma: 500–1 000 U/kg
                           
                        
                              3.
                           
                           
                              Izmantošanai tādā barības maisījumā, kurā ir daudz ar fitīnu saistīta fosfora, piemēram, kukurūza, soja, kvieši, mieži, rudzi
                           
                        
               
                  Neierobežots
               
            
                  Nobarojamās cūkas
               
               
                  —
               
               
                  250 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma: 250–1 000 U/kg
                           
                        
                              3.
                           
                           
                              Izmantošanai tādā barības maisījumā, kurā ir daudz ar fitīnu saistīta fosfora, piemēram, kukurūza, soja, kvieši, mieži, rudzi
                           
                        
               
                  Neierobežots
               
            
                  Sivēnmātes
               
               
                  —
               
               
                  500 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma: 500–1 000 U/kg
                           
                        
                              3.
                           
                           
                              Izmantošanai tādā barības maisījumā, kurā ir daudz ar fitīnu saistīta fosfora, piemēram, kukurūza, soja, kvieši, mieži, rudzi
                           
                        
               
                  Neierobežots
               
            
                  E 1628
               
               
                  Endo-1,4-β-ksilanāze
                  EK Nr. 3.2.1.8
               
               
                  Preparāts no endo-1,4-β-ksilanāzes, kas iegūta no Trichoderma longibrachiatum (ATCC 2105), ar šādu minimālo aktivitāti:
                  
                               
                           
                           
                              Pulverveidā:
                              Endo-1,4-β-ksilanāze – 8 000 U (2)/g
                           
                        
                               
                           
                           
                              Šķidrā veidā:
                              Endo-1,4-β-ksilanāze – 8 000 U/ml
                           
                        
               
                  Sivēni (atšķirti)
               
               
                  —
               
               
                  endo-1,4-β-ksilanāze – 4 000 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg barības maisījuma:
                              endo-1,4-β-ksilanāze – 4 000 U
                           
                        
                              3.
                           
                           
                              Izmantošanai barības maisījumā, kas bagāts ar ne cietes polisaharīdiem (galvenokārt arabinoksilāniem), piemēram, kas satur vairāk nekā 35 % kviešu
                           
                        
                              4.
                           
                           
                              Izmantošanai barībā, kas paredzēta atšķirtiem sivēniem, kuru svars nepārsniedz aptuveni 35 kg
                           
                        
               
                  Neierobežots
               
            
         (1)  1 U ir fermenta daudzums, kas tad, ja pH ir 5,5 un temperatūra 37 °C, minūtē no nātrija fitāta atbrīvo vienu mikromolu neorganiska fosfāta.
      
         (2)  1 U ir fermenta daudzums, kas vienā minūtē atbrīvo 1 mikromolu reducējošo cukuru (ksilozes ekvivalentus) no auzu pelavu ksilāna pie pH 5,3 un 50 °C.
   
   
      II PIELIKUMS
      
                  Piedevas reģistrācijas numurs
               
               
                  Par piedevas laišanu apgrozībā atbildīgās personas vārds un reģistrācijas numurs
               
               
                  Piedeva
                  (Tirdzniecības nosaukums)
               
               
                  Sastāvs, ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  mg aktīvās vielas/kg kompleksās barības
               
            
                  Kokcidiostati un citas medicīniskas vielas
               
            
                  E 773
               
               
                  
                     Phibro Animal Health, s.a.
                  
               
               
                  Semduramicīna nātrijs
                  (Aviax 5 %)
               
               
                  
                               
                           
                           
                              
                                 Piedevas sastāvs:
                              
                              Semduramicīna nātrijs: 51,3 g/kg
                              Nātrija karbonāts: 40 g/kg
                              Minerāleļļas: 30–50 g/kg
                              Nātrija alumosilikāts: 20 g/kg
                              Termiski apstrādātas sojas pākstis: 838,7–858,7 g/kg
                           
                        
                               
                           
                           
                              
                                 Aktīvā viela:
                              
                              Semduramicīns
                              C45H76O16
                              
                              CAS numurs: 113378-31-7
                              Semduramicīna nātrijs
                              C45H75O16Na
                              CAS numurs: 119068-77-8
                              Vienvērtīgās skābes poliētera jonofora nātrija sāls, ko iegūst no Actinomadura roseorufa (ATCC 53664)
                              Raksturīgie piemaisījumi:
                              Deskarboksilsemduramicīns, ≤ 2 %
                              Desmetoksilsemduramicīns, ≤ 2 %
                              Hidroksisemduramicīns, ≤ 2 %
                              Kopējais: ≤ 5 %
                           
                        
               
                  Gaļas cāļi
               
               
                  —
               
               
                  20
               
               
                  25
               
               
                  Aizliegts lietot vismaz 5 dienas pirms kaušanas
                  Semduramicīna un tiamulīna vienlaicīga lietošana var izraisīt barības un ūdens uzņemšanas samazināšanos
               
               
                  10 gadi no šīs regulas spēkā stāšanās dienas
               
            
   
      III PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimālais vecums
               
               
                  Konstatētais līmenis (mg/kg (1) gatavās barības)
               
               
                  Citi noteikumi
               
               
                  Atļaujas termiņš
               
            
                  Vitamīni, provitamīni un noteiktas ķīmiskas vielas ar tiem līdzīgu iedarbību
               
            
                   
               
               
                  2. D vitamīns
               
               
                   
               
               
                   
               
               
                   
               
               
                   
               
               
                   
               
               
                   
               
            
                  E 670a
               
               
                  25-hidroksiholekalciferols
               
               
                  25-hidroksiholekalciferols
                  (min. 94 % tīrība)
               
               
                  Gaļas cāļi
               
               
                  —
               
               
                  0,100 mg
               
               
                  Atļauts 25-hidroksilholekalciferolu jaukt ar D3 vitamīnu (holekalciferolu), ja mikstūras kopējais daudzums nepārsniedz 0,125 mg/kg gatavās barības
               
               
                  Neierobežots
               
            
                  Dējējvistas
               
               
                  —
               
               
                  0,080 mg
               
               
                  Atļauts 25-hidroksilholekalciferolu jaukt ar D3 vitamīnu (holekalciferolu), ja mikstūras kopējais daudzums nepārsniedz 0,080 mg/kg gatavās barības
               
               
                  Neierobežots
               
            
                  Tītari
               
               
                  —
               
               
                  0,100 mg
               
               
                  Atļauts 25-hidroksilholekalciferolu jaukt ar D3 vitamīnu (holekalciferolu), ja mikstūras kopējais daudzums nepārsniedz 0,125 mg/kg gatavās barības
               
               
                  Neierobežots
               
            
         (1)  40 IU holekalciferola (D3 vitamīns) = 0,001 mg holekalciferola (D3 vitamīns).